Diari Oficial de la Generalitat Valenciana


Sumari del DOGV 1243, del 13-02-1990 (1990/816523)

ORDRE de 15 de gener de 1990, de la Conselleria de Cultura, Educació i Ciència, per què es prohibeix la venda i distribució de tabac i la venda, distribució i consum de begudes alcohòliques als centres escolars públics de nivells no universitaris.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/15/(2)/dof/vci/html**

### Dades del document

Número de DOGV
:   1243

Data del DOGV
:   13-02-1990

Secció del DOGV
:   DISPOSICIONS GENERALS

Número del document
:   1990/816523


Data del document
:   15-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de gener de 1990, de la Conselleria de Cultura, Educació i Ciència, per què es prohibeix la venda i distribució de tabac i la venda, distribució i consum de begudes alcohòliques als centres escolars públics de nivells no universitaris.  
Les autoritats sanitàries autonòmiques, nacionals i internacionals han assenyalat unànimement els greus problemes de salut que es deriven del consum de tabac i de l'abús de begudes alcohòliques.  
L'Organització Mundial de la Salut, fa ja temps, i més recentment la Comissió de les Comunitats Europees (per mitjà del Programa «Europa contra el Càncer» iniciat pel febrer de 1987), el Ministeri de Sanitat i Consum i la Conselleria de Sanitat i Consum d'aquesta Comunitat, remarquen especialment la importància que tenen els programes de prevenció dirigits a les generacions més joves.  
Conscients de la trascendència del desenvolupament d'aquests programes preventius als centres escolars, aquesta Conselleria ha regulat la prohibició de la venda i distribució de tabac i de begudes alcohòliques als Centres escolars per mitjà de les circulars que anualment s'hi trameten amb les instruccions pertinents per a l'organització dels diferents cursos acadèmics.  
No obstant això, i aplicant les recomanacions i normes establertes pels organismes esmentats i les establertes pel Reial Decret 192/1988 de 4 de març, sobre limitacions en la venda i l?ús del tabac per a la protecció de la salut de la població, sembla oportú dictar una sèrie de mesures, de caràcter permanent, encaminades a l'adopció d'hàbits de vida sans als Centres escolars.  
Per lot això, aquesta Conselleria,  
ORDENA:  
Primer  
Es prohibeix vendre i distribuir tabac i begudes alcohòliques a tots els Centres escolars públics de nivells no universitaris.  
Segon  
Es prohibeix consumir begudes alcohòliques a tot el recinte escolar.  
Tercer  
Aquestes prohibicions hauran de ser incorporades als reglaments de règim intern dels centres.  
Quart  
Els serveis territorials de Cultura i Educació mitjançant la Inspecció Educativa, els equips directius i els consells escolars dels centres adoptaran les mesures necessàries per assegurar el compliment del que disposa aquesta Ordre.  
Cinquè  
S'autoritza la Dirección General d'Ordenació i Innovació Educativa a dictar les normes necessàries per al desenrotllament i aplicació d'aquesta Ordre.  
DISPOSICIO FINAL  
Aquesta Ordre entrarà en vigor al mateix dia de la publicació en el Diari Oficial de la Generalitat Valenciana.  
València, 15 de gener de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI